**ИЗИСКВАНИЯ КЪМ ОФЕРТИТЕ**

При изготвяне на офертата всеки кандидат трябва да се придържа точно към обявените от бенефициента условия.

* Кандидатът в процедурата има право да представи само една оферта.

- Офертата следва да е изготвена съобразно образеца от документацията и да съдържа техническо и ценово предложение. Към офертата следва да са приложени всички изискуеми от бенефициента документи, посочени в поканата.

- В случай, че офертите за процедурата се представят и подписват от лице, различно от управляващия кандидата по регистрация се изисква нотариално заверено пълномощно или нотариално заверен препис на пълномощното (за чуждестранни кандидати - съответен еквивалентен документ, издаден от съответен съдебен или административен орган в държавата, в която са установени, които се придружават от превод на български език). Тази хипотеза не включва декларацията по чл. 22, ал. 2, т. 1 от Постановление №118 на Министерския съвет от 20.05.2014 г., тъй като се декларират обстоятелства от лично естество и следва да се представи от лицата, които имат право на управляват и/или представляват кандидата.

- Изискуемите документи към офертата следва да бъдат представени в оригинал/нотариално заверено копие, съответно заверени от кандидата копия с думите: „Вярно с оригинала”, подпис и печат съобразно изискванията на бенефициента към конкретните документи.

- Документите, представени на чужд език, следва да бъдат придружени с превод на български език от заклет преводач.

- Следва да се има предвид, че срокът на валидност на офертите е времето, през което кандидатите са обвързани с условията на представените от тях оферти.

- Лице, което е дало съгласие и фигурира като подизпълнител в офертата на друг кандидат, не може да представи самостоятелна оферта.

- Офертата се представя в запечатан непрозрачен плик от кандидата лично или от упълномощен от него представител, или по пощата с препоръчано писмо с обратна разписка или с куриер. Върху плика кандидатът посочва:

1. име и адрес на бенефициента;

2. име, адрес за кореспонденция, телефон и по възможност - факс и електронен адрес на кандидата;

3. наименование на обекта на процедурата;

4. следното предписание: „Да не се отваря преди разглеждане от комисията за оценяване и класиране”.

- При приемане на офертата върху плика се отбелязват поредният номер, датата и часът на получаване и посочените данни се записват във входящ регистър, за което на приносителя се издава документ.

- Оферти, които са представени след изтичане на крайния срок за получаване или в незапечатан или скъсан плик, не се приемат от бенефициента и не се разглеждат.

- Заинтересованите лица могат да поискат писмено от бенефициента разяснения по публичната обява в срок до 4 дни преди изтичането на срока за подаване на офертите на следната ел.поща: stefan.a.goranov@gmail.com.

- Всяка оферта, за да бъде допусната до разглеждане и оценка в процедурата следва да бъде в рамките на посочената прогнозна стойност.