**ДОГОВОР №** **…**

Днес, …………….2022 г., в гр.Пловдив, между

1. Сдружение «Творчески комплекс Инкубатор», със седалище и адрес на управление гр. Пловдив, ул.”Братя Пулиеви” №4, ЕИК176785711, представлявано от Стефан Горанов - председател, наричан за краткост "ВЪЗЛОЖИТЕЛ", от една страна

и

………………….., със седалище и адрес на управление………………………., ,представлявано от ………………………, ЕИК: ………………….., наричано по-долу за краткост ИЗПЪЛНИТЕЛ, от друга страна,

се сключи настоящия Договор за следното:

**І. ПРЕДМЕТ НА ДОГОВОРА**

**1.ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да изпълни дейността “Осъществяване на публично-информационни и медийни кампании” в изпълнение на Договор BGCULTURE-2.001-0048-C01“Мобилна творческа мрежа за култура и изкуство“ осъществяван по програма РА14„Културно предприемачество, наследство и сътрудничество“, финансирана по ФИНАНСОВ МЕХАНИЗЪМ НА ЕВРОПЕЙСКОТО ИКОНОМИЧЕСКО ПРОСТРАНСТВО 2014-2021**,** в съответствие с Офертата на ИЗПЪЛНИТЕЛЯ (Приложение **I**) и техническа спецификация на Възложителя (Приложение **II**), неразделна част от договора

**2. ИЗПЪЛНИТЕЛЯТ** се задължава да изпълни предмета на договора с необходимото качество, което трябва да съответства на изискванията на договора и приложенията към него.

**II. ЦЕНИ**

1. **ВЪЗЛОЖИТЕЛЯТ** се задължава да заплати на **ИЗПЪЛНИТЕЛЯ** общата максимална цена в размер на …………….. (с думи……………….) лева, без ДДС или …………….. (с думи……………….) лева, с ДДС разпределена както следва:

1.Авансово плащане в размер на ……… лв. (словом:…………………………………………);

2. Междинно плащане в размер на ……… лв. (словом:…………………………………………);

3. Окончателно плащане в размер на ……… лв. (словом:…………………………………………).

**2.** В цената са включени всички разходи по изпълнение на дейността. Цената по ал. 1 е окончателна и не подлежи на промяна за срока на действие на договора.

**3.** Плащанията по настоящия договор се извършват по сметка на **ИЗПЪЛНИТЕЛЯ**:

IBAN: ……..,

Банков код: ……………….,

Банка…………………

**III. НАЧИН НА ПЛАЩАНЕ**

1. Плащането по настоящия договор се извършва по банков път. Плащането по договора се извършва, както следва:

- Авансово плащане в размер на 30% (тридесет процента) от стойността на договора в срок от 5 /пет/ календарни дни от подписването на договора и предоставяне на оригинална фактура;

- Междинно плащане в размер на 60% (шестдесет процента) от стойността на договора в срок от 30 /тридесет/ календарни дни след изпълнение на съответните дейности, двустранно подписан протокол без забележки и предоставяне на оригинална фактура;

- Окончателно плащане в размер на 10% (десет процента) от стойността на договора в срок до 15 /петнадесет/ календарни дни след изпълнение на окончателните дейности по договора, двустранно подписан финален приемо – предавателен протокол без забележки и предоставяне на оригинална фактура;

Във фактурите, издавани от Изпълнителя, задължително присъстват наименованието на дейността /„Осъществяване на публично-информационни и медийни кампании“/ и следния текст: „Разходът е по проект “Мобилна творческа мрежа за култура и изкуство“ по договор BGCULTURE-2.001-0048-C01 финансиран по програма „Културно предприемачество, наследство и сътрудничество“ на ФМ на ЕИП 2014-2021“.

**2.** Всяко плащане по този Договор, се извършва въз основа на следните документи:

1.1. приемо-предавателен протокол за приемане на дейностите, подписан от ВЪЗЛОЖИТЕЛЯ и ИЗПЪЛНИТЕЛЯ;

1.2. фактура за дължимата сума, издадена от ИЗПЪЛНИТЕЛЯ и одобрена от ВЪЗЛОЖИТЕЛЯ.

**IV. СРОК И МЯСТО ЗА ИЗПЪЛНЕНИЕ**

**1**. Настоящият договор влиза в сила от датата на подписването му от двете страни.

1. Срокът за изпълнение на договора е от датата на сключване на договора до датата на приключване на договора за предоставяне на безвъзмездна финансова помощ /ДБФП/, т.е. до 01.12.2023 год.
2. Мястото за изпълнение на договора е в гр.Пловдив, а адреса за извършване на услугите е гр.Пловдив, 4000, бул.“Христо Ботев“№1, зона „Творчески комплекс “Инкубатор“.

**V. СПИСЪК НА ДОГОВОРЕНИТЕ ДОКУМЕНТИ**

**1.**  Договорът се състои от следните документи, които представляват неразделна част от него:

**а)** Настоящият договор;

**б)** Оферта на **ИЗПЪЛНИТЕЛЯ – Приложение** **I.**

**в)** Техническата спецификация по процедурата**– Приложение II.**

**VI. КОМУНИКАЦИИ**

**1.** Всички комуникации и кореспонденция, свързана с настоящия договор, между **ВЪЗЛОЖИТЕЛЯ** и **ИЗПЪЛНИТЕЛЯ** трябва да съдържат наименованието и номера на договора и се изпращат по пощата, електронна поща или по куриер.

Кореспонденцията се извършва на следните адреси:

**За ВЪЗЛОЖИТЕЛЯ:**

Адрес за кореспонденция: гр.Пловдив, 4000, бул.“Христо Ботев“№1, зона „Творчески комплекс “Инкубатор“.

Лице за контакт: Стефан Горанов, Тел.: 0877890333;

**За ИЗПЪЛНИТЕЛЯ:**

Адрес за кореспонденция:

Лице за контакт: ……………

тел./факс: ………………….

e-mail: …………………….

**2.** Кореспонденцията се изготвя на български език в два оригинала, един за **ВЪЗЛОЖИТЕЛЯ** и един за **ИЗПЪЛНИТЕЛЯ**.

**VII. ЗАДЪЛЖЕНИЯ И ПРАВА НА СТРАНИТЕ**

**1. ИЗПЪЛНИТЕЛЯТ** се задължава да:

**1.1**.извърши възложената работа съгласно условията на настоящия договор и изискванията на **ВЪЗЛОЖИТЕЛЯ**;

**1.2.** осигури възможност на **ВЪЗЛОЖИТЕЛЯ** да упражнява контрол по изпълнението на възложената дейност;

**1.3.** съгласува при необходимост с **ВЪЗЛОЖИТЕЛЯ** извършването на дейността при нейното изпълнение;

**1.4**. уведоми незабавно **ВЪЗЛОЖИТЕЛЯ** за обстоятелства, възпрепятстващи срочното и качествено изпълнение на поръчката;

**1.5**. спазва изискванията на **ВЪЗЛОЖИТЕЛЯ** относно структурирането и отчитането на извършените дейности;

**1.6.** участва и дава необходимите разяснения при текущ и окончателен преглед и приемане от **ВЪЗЛОЖИТЕЛЯ** на извършената работа;

**1.7.** съобрази препоръките на **ВЪЗЛОЖИТЕЛЯ** при осъществяване на възложената работа и отстрани за своя сметка констатираните от **ВЪЗЛОЖИТЕЛЯ** несъответствия, в срок, допълнително уточнен между страните.

**1.8**. подпише с **ВЪЗЛОЖИТЕЛЯ** приемо-предавателен протокол за предаване на извършената работа, след окончателно приемане на договорираната дейност;

**1.9** да предприеме всички необходими мерки за избягване на конфликт на интереси, както и да уведоми незабавно **ВЪЗЛОЖИТЕЛЯ** относно обстоятелство, което предизвиква или може да предизвика подобен конфликт.

**1.10.** да запази поверителността на всички поверително предоставени документи, информация или други материали в срок не по – малък от 3 /три/ години от одобрението на окончателния доклад за изпълнение на Програма РА14 „Културно предприемачество, наследство и сътрудничество“.

**1.11.** ИЗПЪЛНИТЕЛЯТ се задължава при поискване да предоставя на оторизираните национални и европейски одиторски и контролни органи в срок цялата необходима информация, отнасяща се до изпълнението на настоящия Договор и да им оказва необходимото съдействие при извършването на одити, проверки и/или разследвания.

**2.** Всички предприети от **ИЗПЪЛНИТЕЛЯ** действия по визуална идентификация следва да са в съответствие с приложимите правила за информиране и публичност, съдържащи се в Наръчника за комуникация и дизайн на ФМ на ЕИП и НФМ 2014-2021.

**3.** **ИЗПЪЛНИТЕЛЯТ** има право да получи договореното възнаграждение по начина и в срока, определени в настоящия договор.

**4.** **ВЪЗЛОЖИТЕЛЯТ** се задължава да:

**4.1.** предостави на **ИЗПЪЛНИТЕЛЯ** цялата информация, необходима за извършване на дейностите, предмет на настоящия договор;

**4.2.** оказва съдействие на **ИЗПЪЛНИТЕЛЯ** при осъществяване на възложената работа;

**4.3.** контролира, приема и подписва всички документи по изпълнението на настоящия договор, като проверява качеството на извършеното от **ИЗПЪЛНИТЕЛЯ**, както и да го уведомява незабавно за открити пропуски и недостатъци;

**4.4**. подпише с **ИЗПЪЛНИТЕЛЯ** приемо-предавателен протокол за извършената работа;

**5.** **ВЪЗЛОЖИТЕЛЯТ** заплаща на **ИЗПЪЛНИТЕЛЯ** договореното възнаграждение по начина и в срока, определени в настоящия договор.

**6. ВЪЗЛОЖИТЕЛЯТ** не носи отговорност за наранявания или вреди, нанесени на служителите или имуществото на **ИЗПЪЛНИТЕЛЯ** по време на изпълнение на предмета на настоящия договор или като последица от него. **ВЪЗЛОЖИТЕЛЯТ** не дължи обезщетения или допълнителни плащания извън предвидените по чл. ІІ от настоящия договор. **ИЗПЪЛНИТЕЛЯТ** поема цялата отговорност към трети лица, в това число и отговорност за вреди и наранявания от всякакъв характер, понесени от тези лица по време на изпълнение на предмета на настоящия договор.

**VIII. ПРИЛОЖИМО ЗАКОНОДАТЕЛСТВО.**

**1.** За всички неуредени въпроси в настоящия договор ще се прилагат нормите на Търговския закон и на Закона за задълженията и договорите, като всички спорове по него ще се решават в дух на разбирателство, а при невъзможност за постигането му-от компетентния български съд.

**IX. ПРОВЕРКИ И ОДИТ ОТ СТРАНА НА ФИНАНСИРАЩАТА ИНСТИТУЦИЯ.**

**1. ИЗПЪЛНИТЕЛЯТ** се задължава да предостави възможност на органите на Финансиращата институция да извършват проверки чрез разглеждане на документацията или чрез проверки на място, относно изпълнението на договора и да извършват пълен одит, ако е нужно, въз основа на оправдателни документи за отчетеното, счетоводни документи и всякакви други документи, имащи отношение към финансирането на Проекта.

**X. НЕПРЕОДОЛИМА СИЛА.**

**1.** Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването й.

**2.** Страната, засегната от непреодолима сила, е длъжна да предприеме всички необходими мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.

**3.** Докато трае непреодолимата сила, изпълнението на задължението се спира.

**4.** Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на договора.

**XI. ПРЕКРАТЯВАНЕ НА ДОГОВОРА**

**1.** Договорът се прекратява:

**a)** с изпълнение на възложените дейности по т.1, раздел I на настоящия договор и с изтичане срока по т. 2, раздел IV и подписване на приемо-предавателния протокол за извършените услуги;

**б)** след съгласуване с Програмния оператор при обективна невъзможност на някоя от страните да изпълни задълженията си по договора. В този случай страните подписват протокол, с който уреждат окончателно финансовите си отношения .

**XII. НЕУСТОЙКИ**

**1.** В случай на неспазване на сроковете по този договор, неизправната страна дължи на изправната неустойка в размер на 0,2% (нула цяло и два процента) върху стойността на договора за всеки ден закъснение, но не повече от 10% (десет процента) от стойността на договора.

**2.** При неизпълнение на задълженията по договора - 100% (сто процента) от стойността на неизпълнените дейности в срок до 20 (двадесет) календарни дни, след изтичане срока на настоящия договор, определен в т. 2, раздел IV. След изтичането на този срок се начислява лихва върху дължимата сума в размер на 0,10 % от стойността на същата, за всеки просрочен ден.

**3.** Вземанията за вреди, надхвърлящи размера на неустойката, се събират по общия исков ред.

Настоящият договор се състави и подписа в 2 (два) еднообразни екземпляра, по един за всяка от страните.

**ЗА** **ВЪЗЛОЖИТЕЛЯ**: **...........................** **ЗА ИЗПЪЛНИТЕЛЯ:...........................**